Document ID: 32006D0855

32006D0855
L 338/45
SLUŽBENI LIST EUROPSKE UNIJE
24.08.2006.
ODLUKA KOMISIJE
od 24. kolovoza 2006.
o izmjeni Odluke 2003/56/EZ o zdravstvenim certifikatima za uvoz živih životinja i proizvoda životinjskog podrijetla iz Novog Zelanda
(priopćena pod brojem dokumenta C(2006) 3708)
(Tekst značajan za EGP)
(2006/855/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 97/132/EZ od 17. prosinca 1996. o sklapanju Sporazuma između Europske zajednice i Novog Zelanda o sanitarnim mjerama koje se primjenjuju u trgovini živim životinjama i proizvodima životinjskog podrijetla (1), a posebno njezin članak 4.,
budući da:
(1)
Sporazumom između Europske zajednice i Novog Zelanda o sanitarnim mjerama koje se primjenjuju u trgovini živim životinjama i proizvodima životinjskog podrijetla (2) (dalje u tekstu „Sporazum”) predviđena je mogućnost priznavanja jednakovrijednosti novozelandskih sustava za kontrolu i izdavanje certifikata za svježe meso i mesne proizvode te druge proizvode od životinja.
(2)
Odlukom Komisije 2003/56/EZ (3) utvrđuju se zahtjevi za izdavanje certifikata i obrasci službenih zdravstvenih certifikata za uporabu pri uvozu živih životinja i proizvoda životinjskog podrijetla iz Novog Zelanda. Kada se utvrdi potpuna jednakovrijednost sanitarnih mjera, dopuštena je uporaba pojednostavljenih certifikata, za koje se obrasci nalaze u Prilozima II. do V. toj Odluci.
(3)
Potrebno je uzeti u obzir posljednja priznanja jednakovrijednosti s obzirom na stanje bolesti i sanitarne mjere u trgovini živim pčelama medaricama i bumbarima. Za tu je kategoriju utvrđen pojednostavljen postupak izdavanja certifikata. Potrebno je utvrditi odgovarajući obrazac certifikata.
(4)
Potrebno je ažurirati druge odredbe o izdavanju certifikata kako bi se uzele u obzir promjene odgovarajućeg zakonodavstva Zajednice.
(5)
Zbog toga je potrebno izmijeniti Odluku 2003/56/EZ.
(6)
Mjere predviđene ovom Odlukom u skladu su sa stajalištem Stalnoga odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilozi Odluci 2003/56/EZ izmijenjeni su u skladu s Prilogom ovoj Odluci.
Članak 2.
Ova se Odluka primjenjuje 20. dana od dana objave u Službenom listu Europske unije.
Članak 3.
Ova je Odluka upućena državama članicama.
Sastavljeno u Bruxellesu 24. kolovoza 2006.

Labels: 3
17
18
6